Rick Astley

Richard Paul «Rick» Astley (født 6. februar 1966 i Newton-le-Willows i Lancashire) er en britisk sanger, låtskriver og musiker som også er kjent som programleder i radio. Han er kjent for sin hit «Never Gonna Give You Up», som toppet hitlistene i 25 land i 1987.  Astley har rekorden for å være den eneste mannlige soloartist som har fått sine første åtte singler på Top 10  Storbritannia. Da han la artistkarrieren på hyllen i 1993 hadde han solgt om lag 40 millioner plater globalt.Etter at han trakk seg tilbake fra musikkbransjen i 1993 gjorde Astley et comeback i 2007. Han ble et internettfenomen da videoen til «Never Gonna Give You Up» ble en populær del av internettmemet «Rickrolling». Astley ble kåret til «Best Act Ever» av Internett-brukere under MTV Europe Music Awards 2008.


== Biografi ==


=== Oppvekst ===
Richard Paul Astley ble født som nummer fire i søskenflokken, men foreldrene hans mistet en sønn før han ble født. Foreldrene hans skilte seg da han var fem, og Astley vokste opp hos sin far. Som tiåring ble han medlem av et lokalt kor. I skoleårene spilte han trommer i flere band. Etter å ha sluttet skolen som sekstenåring begynte Rick Astley å jobbe som sjåfør i farens gartneri, og spilte i klubber om kvelden i ulike band. Et av bandene het Give Way og spesialiserte seg på coverlåter av Beatles- og Shadows-sanger. I 1985 var Astley trommeslager i et soulband kalt FBI. De var et velkjent lokalt band som skrev og spilte sine egne låter, i klubber og puber. Da FBIs vokalist forlot bandet, ble Astley spurt om å være vokalist.  FBI vant flere lokale talentkonkurranser. Astley ble oppdaget av plateprodusenten Pete Waterman mens han spilte i FBI, og Waterman overtalte ham til å komme til London for å jobbe i Watermans platestudio Peter Waterman Limited (PWL), og få platene utgitt på RCA Records. Astley takket ja til tilbudet, og ble tatt under vingene av Mike Stock, Matt Aitken og Pete Waterman, kjent som Stock Aitken Waterman. Gjennom arbeidet i PWL fikk han et godt innblikk i prosessene i et platestudio, og et godt grunnlag for sin egen musikerkarriere. Stillingen hans var kalt junior tape recorder. En del kilder oppgir at han startet som tea boy, altså at han hadde ansvaret for å hente mat og drikke til de andre i studio og annet forefallende arbeid. I et intervju korrigerte han dette, og opplyste at han pleide å lage te til folk i studio rett og slett fordi det ligger i hans natur å se til at folk rundt ham har det bra.


== Fenomenet rickrolling ==
I 2007 ble Astleys "Never gonna give you up" til fenomenet "Rickroll", en videreutvikling av "Duckroll". Formålet med denne internett memen er å få personer til å følge en link til interessant eller annet materiale for så å finne videoen av «Never gonna give you up».


== Diskografi ==
1987: Whenever You Need Somebody
1989: Hold Me In Your Arms
1991: Free
1993: Body And Soul
2000: Together Forever – Greatest Hits & More...
2001: Keep It Turned On
2002: Greatest Hits
2004: The Best Of
2004: Love Songs
2005: Portrait


== Referanser ==


== Eksterne lenker ==
(en) Offisielt nettsted 
(en) Rick Astley – kategori av bilder, video eller lyd på Commons 
(en) Rick Astley – galleri av bilder, video eller lyd på Commons 
(en) Rick Astley på Internet Movie Database 
(da) Rick Astley på Filmdatabasen 
(fr) Rick Astley på Allociné 
(en) Rick Astley på AllMovie 
(en) Rick Astley hos Rotten Tomatoes 
(en) Rick Astley hos The Movie Database 
(en) Rick Astley på Apple Music 
(en) Rick Astley på Discogs 
(en) Rick Astley på MusicBrainz 
(en) Rick Astley på SoundCloud 
(en) Rick Astley på Spotify 
(en) Rick Astley på Songkick 
(en) Rick Astley på Last.fm 
(en) Rick Astley på Genius — sangtekster 
(en) Rick Astley på AllMusic 
Rick Astley på Twitter 
Rick Astley på Facebook 
Rick Astley på Instagram 
Rick Astley på YouTube 
Rick Astley på YouTube 
Rick Astley på Myspace 
Rick Astley på TikTok